钦定古今图书集成/理学汇编/文学典/第250卷 > 《啸馀谱》 > 《清江引》〈九日〉
## 钦定古今图书集成/理学汇编/文学典/第250卷 > 《啸馀谱》 > 《清江引》〈九日〉

“萧萧五株门外柳，屈指重阳又。”霜清紫蟹肥，露冷黄
花瘦，白衣不来琴当酒。

评曰：“柳、酒” 二字，上声极是，切不可作平声。曾有人用“拍拍满怀都是春” 语，固俊矣，然歌为“都是蠢” ，甚遭讥诮。若用之于搅筝琶，以四字承之，有何不可？第三句切不可作仄仄平平，属下著。